CELEX: 52010PC0552
Language: mt
Date: 2010-10-07
Title: Proposta għal REGOLAMENT TAL-PARLAMENT EWROPEW U TAL-KUNSILL li jintroduċi preferenzi kummerċjali awtonomi ta' emerġenza għall-Pakistan

|

52010PC0552

Proposta għal REGOLAMENT TAL-PARLAMENT EWROPEW U TAL-KUNSILL li jintroduċi preferenzi kummerċjali awtonomi ta' emerġenza għall-Pakistan  /* KUMM/2010/0552 finali - COD 2010/0289 */  

	[pic] | IL-KUMMISSJONI EWROPEA |Brussell, 7.10.2010COM(2010) 552 finali2010/0289 (COD)Proposta għalREGOLAMENT TAL-PARLAMENT EWROPEW U TAL-KUNSILLli jintroduċi preferenzi kummerċjali awtonomi ta' emerġenza għall-PakistanMEMORANDUM TA’ SPJEGAZZJONIWara l-għargħar devastanti u mingħajr preċedent fil-Pakistan, fil-laqgħa tiegħu tas-16 ta' Settembru, il-Kunsill Ewropew ta mandat lill-Ministri biex jaqblu b'mod urġenti dwar pakkett komprensiv ta' miżuri qosra, medji u twal biex jgħinu l-irkupru u l-iżvilupp futur tal-Pakistan. Fost l-oħrajn, dawn għandhom jinkludu miżuri kummerċjali ambizzjużi li jagħtu esklussivament lill-Pakistan aċċess ikbar għas-suq tal-UE permezz tat-tnaqqis immedjat u limitat fiż-żmien tad-dazji fuq l-importazzjonijiet ewlenin mill-Pakistan.Il-Kunsill Ewropew stieden lill-Kummissjoni biex f'Ottubru tippreżenta proposta għal Regolament tal-Parlament Ewropew u tal-Kunsill biex jiġu sospiżi unilateralment id-dazji fuq ċerti importazzjonijiet mill-Pakistan għal perjodu limitat ta' żmien.Il-konċessjoni kummerċjali li se tingħata lill-Pakistan jeħtieġ tirrappreżenta sforz kredibbli mill-UE u tagħti benefiċċji ekonomiċi sinifikanti lill-Pakistan filwaqt li tqis is-sensittivitajiet tal-industriji tal-UE, kif ukoll tal-membri l-oħra tal-Organizzazzjoni Dinjija tal-Kummerċ, u b'mod partikolari dawk tal-pajjiżi l-inqas żviluppati.60 % tal-esportazzjonijiet tal-Pakistan lejn l-UE huma drappijiet u ħwejjeġ. Konsegwentement, għadd kbir ta' prodotti proposti għal-liberalizzazzjoni huma drappijiet u ħwejjeġ. Madankollu, billi l-ambitu tal-prodotti għandu jkun wiesa' kemm jista' jkun, jinkludi wkoll prodotti industrijali u agrikoli oħrajn sabiex l-isforzi tal-Pakistan biex jiddiversifika l-industriji u l-bażi tal-esportazzjoni tiegħu ma jiġux kompromessi.Ġiet stabbilita lista ta' 75 linji ta' prodotti bid-dazju ta' importanza għall-esportazzjonijiet tal-Pakistan. Il-prodotti magħżula jammontaw għal kważi EUR 900 biljun f'valur ta' importazzjoni, u għalhekk jirrappreżentaw madwar 27% tal-importazzjonijiet tal-UE mill-Pakistan (EUR 3,3 biljun). Il-liberalizzazzjoni ta' dawn il-75 linja, li minnhom linja waħda ta' prodott (etanol) tkun suġġetta għal kwota ta' rata tariffarja annwali ta' 100 000 tunnellata metrika ibbażata fuq l-importazzjonijiet tal-passat, tirriżulta f'żieda stmata fl-importazzjonijiet fl-UE mill-Pakistan ta' madwar EUR 100 miljun fis-sena meta mqabbel mal-2009, filwaqt li tbaxxi d-dħul tariffarju għall-baġit tal-UE bi ftit aktar minn EUR 80 miljun. Din iż-żieda fl-importazzjonijiet tal-UE hija relattivament żgħira minħabba l-valur totali preżenti ta' importazzjonijiet ta' dawn il-prodotti ta' qrib il-EUR 15 biljun, li minnhom kważi EUR4 biljuni diġà jidħlu fl-UE mingħajr dazji Effetti diretti jew indiretti fuq l-impjiegi se jkunu limitati minħabba li ż-żieda fl-importazzjonijiet hija baxxa meta mqabbla mal-livell attwali ta' produzzjoni fl-UE (0.5%), u jkunu kkumpensati ukoll bi qligħ permezz ta' prezzijiet aktar baxxi fuq l-oġġetti importati Appoġġ biex jerġgħu jintegraw mill-ġdid il-ħaddiema qiegħda li jkunu tilfu l-impjieg jista' wkoll isir disponibbli taħt il-Fond Ewropew ta' Aġġustament għall-Globalizzazzjoni.Fl-istess waqt, l-UE se jkollha wkoll titlob eżenzjoni mill-obbligi tagħha fl-Organizzazzjoni Dinjija tal-Kummerċ (WTO). Id-Deċiżjoni tal-UE li tagħti preferenzi kummerċjali lill-Pakistan tkun qed tikser il-prinċipju bażiku tal-Artikolu I:1 tal-GATT (Il-prinċipju tal-pajjiż l-aktar favorit - MFN) billi dawn il-preferenzi ma jkunux qed jingħataw lill-Membri l-oħra tad-WTO, u l-Artikolu XIII tal-GATT dwar l-amministrazzjoni mhux diskriminatorja tar-restrizzjonijiet kwantitattivi. Għalhekk l-UE jkollha titlob eżenzjoni mid-WTO mill-Artikoli I u XIII tal-GATT. Din it-talba se jkollha tiġi adottata mill-Kunsill Ġenerali tad-WTO skont l-Artikolu IX tal-Ftehim li jwaqqaf id-WTO.L-Artikolu 8 ta' dan ir-Regolament joħloq proċeduri biex jiġu adottati atti tal-implimentazzjoni. Dawn id-dispożizzjonijiet jistgħu jiġu riveduti sabiex jinġiebu f'konformità mar-Regolament futur li għandu jiġi adottat skont l-Artikolu 291 tat-TFUE dwar il-kontroll tal-eżerċizzju tal-Kummissjoni tas-setgħat tal-implimentazzjoni. Fl-avveniment li l-proposta preżenti tkun adottata qabel ma jidħol fis-seħħ ir-Regolament dwar il-kontroll tal-eżerċizzju tal-Kummissjoni tas-setgħat tal-implimentazzjoni, il-Kummissjoni tipprevedi li l-proposta tkun aġġornata awtomatikament biex tirreferi għar-Regolament adottat skont l-Artikolu 291 bl-użu ta' dik il-proposta.2010/0289 (COD)Proposta għalREGOLAMENT TAL-PARLAMENT EWROPEW U TAL-KUNSILLli jintroduċi preferenzi kummerċjali awtonomi ta' emerġenza għall-PakistanIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 207(2) tiegħu,Wara li kkunsidraw il-proposta mill-Kummissjoni Ewropea,Wara t-trażmissjoni tal-abbozz tal-att leġiżlattiv lill-Parlamenti nazzjonali,Filwaqt li jaġixxu skont il-proċedura leġiżlattiva ordinarja,Billi:(1) Ir-relazzjoni bejn l-Unjoni Ewropea u r-Repubblika Iżlamika tal-Pakistan (minn hawn 'il quddiem il-Pakistan) tibni fuq il-Ftehim ta’ Kooperazzjoni li daħal fis-seħħ fl-1 ta’ Settembru 2004[1]. Wieħed mill-għanijiet ewlenin tiegħu huwa li jiżgura l-kundizzjonijiet tal-kummerċ bejn il-Partijiet u biex iħeġġeġ iż-żieda u l-iżvilupp tiegħu.(2) F'Lulju u Awwissu 2010, wara xita qawwija tal-monsun, għargħar devastanti laqat reġjuni kbar tal-Pakistan, notevolment iż-żoni ta' Baluchistan, Khyber Pakhtunkwa, Punjab, Sindh u Gilgit-Baltistan. Skont is-sorsi tan-Nazzjonijiet Uniti, l-għargħar affettwa madwar 20 miljun persuna u 20 % tal-art tal-Pakistan, ekwivalenti għal mill-inqas 160 000 kilometri kwadri, u ħalla sa 12-il miljun ruħ fi bżonn ta' għajnuna umanitarja urġenti.(3) L-għajnuna umanitarja hija naturalment l-istrument ewlieni f'din it-tip ta' sitwazzjoni u l-Unjoni kienet minn ta' quddiem f'dan il-qasam mill-bidu tal-emerġenza.(4) Se jkun importanti li jintużaw il-mezzi kollha disponibbli biex jiġi appoġġat l-irkupru tal-Pakistan minn din l-emerġenza u biex isir progress lejn żvilupp futur.(5) Il-Kunsill Ewropew, f'Dikjarazzjoni dwar il-Pakistan fis-16 ta' Settembru 2010, iddeċieda li jagħti mandat lill-Ministri biex jaqblu b'urġenza fuq pakkett komprensiv ta' miżuri għat-terminu qasir, medju u twil biex jirfdu l-irkupru tal-Pakistan u l-iżvilupp futur tiegħu, u li jkunu jinkludu fost oħrajn miżuri kummerċjali ambizzjużi essenzjali għall-irkupru u t-tkabbir ekonomiku.(6) Partikolarment, il-Kunsill Ewropew enfasizza l-impenn qawwi tiegħu biex jagħti esklussivament lill-Pakistan aċċess ikbar għas-suq tal-Unjoni permezz tat-tnaqqis immedjat u limitat fiż-żmien tad-dazji fuq l-importazzjonijiet ewlenin mill-Pakistan.(7) Għalhekk, jixraq li jingħataw preferenzi kummerċjali awtonomi lill-Pakistan billi, għal perjodu limitat ta' żmien, jiġu sospiżi t-tariffi kollha għal ċerti prodotti ta' interess għall-esportazzjoni lejn il-Pakistan. L-għoti ta' dawn il-preferenzi kummerċjali ma jikkawżawx effetti negattivi sinifikanti fuq is-suq domestiku tal-Unjoni u ma jaffettwax b'mod ħażin il-Membri l-inqas żviluppati tal-Organizzazzjoni Dinjija tal-Kummerċ (WTO).(8) Il-preferenzi kummerċjali awtonomi se jkunu fl-għamla ta' eżenzjoni mid-dazji tad-dwana mal-importazzjoni fl-Unjoni jew fl-għamla ta' kwoti tariffarji.(9) Il-jedd għall-benefiċċji mill-preferenzi kkumerċjali awtonomi jiddependi mill-konformità tal-Pakistan mar-regoli relevanti tal-oriġini tal-prodotti u mal-proċeduri relatati magħhom kif ukoll mill-involviment f’kooperazzjoni amministrattiva effettiva mal-Unjoni sabiex jitnaqqas ir-riskju tal-frodi. Ksur serju u sistematiku tal-kundizzjonijiet għall-jedd għall-arranġament preferenzjali, frodi jew in-nuqqas ta' kooperazzjoni amministrattiva għall-verifika tal-oriġini tal-prodotti għandhom jikkostitwixxu raġunijiet għal sospensjoni temporanja tal-preferenzi. F'dan ir-rigward, jekk ikun hemm bżonn, il-Kummissjoni għandha tkun tista' tadotta miżuri temporanji bħal dawn.(10) Għall-għanijiet tad-definizzjoni tal-kunċett tal-oriġini tal-prodotti, iċ-ċertifikazzjoni tal-oriġini u l-proċeduri ta’ kooperazzjoni amministrattiva, għandu japplika t-Titolu IV, il-Kapitolu 2, it-Taqsima 1 tar-Regolament tal-Kummissjoni (KEE) Nru 2454/93 tat-2 ta’ Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju.[2] Madankollu, fir-rigward tal-kumulazzjoni tal-oriġini, huma biss il-materjali li joriġinaw fl-Unjoni Ewropea li għandhom ikunu permessi jintużaw għal dawn l-iskopijiet.Il-kumulazzjoni reġjonali u tipi oħra ta' kumulazzjoni ħlief dik b'materjali li jiġu mill-UE ma għandhomx japplikaw b'rabta mad-determinazzjoni tal-istatus tal-oriġini tal-prodotti koperti minn dawn il-preferenzi awtonomi sabiex ikun żgurat li sseħħ biżżejjed bidla fil-Pakistan.(11) L-għoti ta' preferenzi kummerċjali awtonomi lill-Pakistan ikun jeħtieġ ta' eżenzjoni mill-obbligi tal-Unjoni skont l-Artikoli I u XIII tal-Ftehim Ġenerali dwar it-Tariffi u l-Kummerċ 1994 (GATT) skont l-Artikolu IX tal-Ftehim li jistabbilixxi d-WTO.(12) Minħabba l-urġenza tas-sitwazzjoni fil-Pakistan, ir-Regolament għandu japplika mill-1 ta' Jannar 2011 sakemm id-WTO tkun approvat it-talba tal-Unjoni għall-eżenzjoni mill-obbligi tagħha skont l-Artikoli I u XIII tal-GATT.(13) Sabiex ikun hemm impatt immedjat u sostenibbli fuq l-irkupru ekonomiku tal-Pakistan wara l-għargħar, huwa rakkomandat li l-preferenzi kummerċjali jibqgħu sal-31 ta' Diċembru 2013.(14) Il-miżuri meћtieġa gћall-implimentazzjoni ta' dan ir-Regolament gћandhom jiġu adottati skont id-Deċiżjoni tal-Kunsill 1999/468/KE tat-28 ta Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni[3].(15) L-emendi lin-Nomenklatura Magħquda ma jistgħux iwasslu għal bidliet sostantivi lin-natura tal-preferenzi kummerċjali awtonomi. Il-Kummissjoni għandha għalhekk tingħata s-setgħa li tadotta atti delegati skont l-Artikolu 290 tat-Trattat dwar il-Funzjonament tal-Unjoni Ewropea għall-iskop li tagħmel l-emendi u l-adattamenti tekniċi meħtieġa lil-lista ta' prodotti li għalihom tapplika l-preferenza kummerċjali awtonoma,ADOTTAW DAN IR-REGOLAMENT:Artikolu 1 Arranġamenti preferenzjali1. Il-prodotti li joriġinaw mill-Pakistan inklużi fl-Anness I għandhom jiġu eżentati mid-dazji tad-dwana mal-importazzjoni fl-Unjoni.2. Il-prodotti li joriġinaw mill-Pakistan u li huma inklużi fl-Anness II għandhom ikunu aċċettati għall-importazzjoni fl-Unjoni suġġetti għad-dispożizzjonijiet speċjali stabbiliti fl-Artikolu 3.Artikolu 2Kundizzjonijiet ta’ jedd għall-arranġamenti preferenzjaliIl-jedd għall-benefiċċji mill-arranġamenti introdotti permezz tal-Artikolu 1 għandhom ikunu suġġetti għal:(a) konformità mar-regoli tal-oriġini tal-prodotti u l-proċeduri relatati magħhom kif previst fit-Titolu IV, il-Kapitolu 2, it-Taqsima 1, is-subtaqsima 1 u 2 tar-Regolament (KEE) Nru 2454/93. Madankollu, fir-rigward tal-kumulazzjoni tal-oriġini għall-iskop tad-determinazzjoni tal-istatus tal-oriġini tal-prodotti koperti mill-arranġamenti introdotti fl-Artikolu 1, hija permessa biss il-kumulazzjoni mal-materjali li joriġinaw fl-UE. Il-kumulazzjoni reġjonali u t-tipi l-oħra ta' kumulazzjoni, ħlief il-kumulazzjoni mal-materjali li joriġinaw fl-UE, mhumiex permessi;(b) konformità mal-metodi u l-kooperazzjoni amministrattiva kif previst fit-Titolu IV, il-Kapitlu 2, taqsima 1, is-subtaqsima 3 tar-Regolament (KEE) Nru 2454/93;(c) iċ-ċertifikati tal-oriġini tal-Forma A maħruġa mill-awtoritajiet kompetenti tal-Pakistan skont dan ir-Regolament għandu jkollhom l-endorsjar li ġej fil-kaxxa 4 "Miżura awtonoma – ir-Regolament (UE) Nru .../2010[4]".Artikolu 3Il-kwoti tariffarji1. Il-prodotti elenkati fl-Anness II għandhom ikunu aċċettati għall-importazzjoni fl-Unjoni bl-eżenzjoni tad-dazji tad-dwana fi ħdan il-limiti tal-kwoti tariffarji kif stabbiliti f’dak l-Anness.2. Il-kwoti tariffarji msemmija fil-paragrafu 1 u elenkati fl-Anness II għandhom jiġu amministrati mill-Kumissjoni skont l-Artikoli 308a, 308b u 308c tar-Regolament (KEE) Nru 2454/93.Artikolu 4Emendar tal-AnnessiIl-Kummissjoni tista' tadotta atti delegati skont l-Artikolu 5 bl-iskop li temenda l-Annessi sabiex tintroduċi l-emendi u l-aġġustamenti tekniċi meħtieġa wara emendi lill-kodiċijiet tan-Nomenklatura Magħquda u lis-subdiviżjonijiet tat-TARIC.Artikolu 5Eżerċizzju tad-delega1. Is-setgħa tal-adozzjoni tal-atti delegati msemmija fl-Artikolu 4 għandha tingħata lill-Kummissjoni għal perjodu ta' żmien indeterminat.2. Hekk kif tadotta att delegat, il-Kummissjoni għandha tinforma lill-Parlament Ewropew u lill-Kunsill fl-istess ħin.3. Is-setgħat għall-adozzjoni tal-atti delegati huma kkonferiti fuq il-Kummissjoni skont il-kundizzjonijiet stipulati fl-Artikoli 6 u 7.Artikolu 6Revoka tad-delega1. Id-delega tas-setgħa msemmija fl-Artikolu 4 tista' tiġi revokata fi kwalunkwe ħin mill-Parlament Ewropew jew mill-Kunsill.2. L-istituzzjoni li tkun bdiet il-proċedura interna sabiex tittieħed deċiżjoni dwar ir-revoka tad-delegar tas-setgħa għandha tagħmel milli tista' biex tinforma lill-istituzzjoni l-oħra u lill-Kummissjoni f'perjodu ta' żmien raġonevoli qabel ma tittieħed id-deċiżjoni finali, filwaqt li tindika s-setgħat delegati li jistgħu jkunu suġġetti għal revoka u r-raġunijiet għar-revoka.3. Id-deċiżjoni ta’ revoka għandha ttemm id-delegar tas-setgħat speċifikati f’dik id-deċiżjoni. Għandu jkollha effett minnufih jew f’data aktar tard speċifikata fiha. Ma għandhiex taffettwa l-validità tal-atti ddelegati diġà fis-seħħ. Għandha tiġi ppubblikata f' Il-Ġurnal Uffiċjali tal-Unjoni Ewropea .Artikolu 7 Oġġezzjonijiet għall-atti delegati1. Il-Parlament Ewropew u l-Kunsill jistgħu joġġezzjonaw għall-att delegat fi żmien xahrejn mid-data tan-notifika. Fuq inizjattiva tal-Parlament Ewropew jew tal-Kunsill dan il-perjodu għandu jiġi estiż b’xahar.2. Jekk, meta jiskadi dak il-perjodu, la l-Parlament Ewropew u lanqas il-Kunsill ma jkunu oġġezzjonaw għall-atti delegati, dan għandu jiġi ppubblikat f' Il-Ġurnal Uffiċjali tal-Unjoni Ewropea u għandu jidħol fis-seħħ fid-data mniżżla hemmhekk.L-att delegat jista’ jiġi ppubblikat f’ Il-Ġurnal Uffiċjali tal-Unjoni Ewropea u għandu jidħol fis-seħħ qabel ma jiskadi dak il-perjodu jekk kemm il-Parlament Ewropew kif ukoll il-Kunsill jkunu informaw lill-Kummissjoni bl-intenzjoni tagħhom li ma jqajmux oġġezzjonijiet.3. Jekk il-Parlament Ewropew jew il-Kunsill joġġezzjona għal att delegat adottat, dan ma għandux jidħol fis-seħħ. L-istituzzjoni li toġġezzjona għandha tiddikjara r-raġunijiet għall-oġġezzjoni tal-att delegat.Artikolu 8Proċedura tal-kumitat1. Il-Kummissjoni għandha tiġi megħjuna mill-Kumitat tal-Kodiċi Doganali.2. Fejn issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE. Il-perjodu previst fl-Artikolu 4(3) tad-Deċiżjoni 1999/468/KE huwa stabbilit għal xahar.Artikolu 9Sospensjoni temporanja1. Meta l-Kummissjoni ssib li jkun hemm biżżejjed provi ta' nuqqas ta' konformità mal-kundizzjonijiet stipulati fl-Artikolu 2, din tista' tieħu miżuri biex tissospendi kompletament jew parzjalment l-arranġamenti preferenzjali pprovduti f'dan ir-Regolament għal perjodu ta' mhux iktar minn sitt xhur, bil-kundizzjoni li l-ewwel:(a) tkun infurmat lill-Kumitat;(b) tkun talbet lill-Istati Membri biex jieħdu dawk il-miżuri ta’ prekawzjoni li jkunu meħtieġa sabiex jiġu salvagwardjati l-interessi finanzjarji tal-Unjoni jew sabiex tkun żgurata l-konformità mill-Pakistan mal-Artikolu 2(1);(c) tkun ippubblikat avviż f' Il-Ġurnal Uffiċjali tal-Unjoni Ewropea li jgħid li hemm raġunijiet għal dubji raġonevoli fir-rigward tal-applikazzjoni tal-arranġamenti preferenzjali jew tal-konformità mal-Artikolu 2(1) mill-Pakistan li jistgħu jqajmu l-kwistjoni tal-jedd tagħha li tkompli tgawdi l-benefiċċji mogħtija minn dan ir-Regolament;d) tkun informat lill-Pakistan b’kull deċiżjoni li tkun ħadet skont dan il-paragrafu, qabel ma’ din issir effettiva.2. Il-miżuri msemmija fil-paragrafu 1 għandhom jiġu adottati skont il-proċedura msemmija fl-Artikolu 8.3. Mal-għeluq tal-perjodu ta’ sospensjoni, il-Kummissjoni għandha tiddeċiedi jekk ittemmx il-miżura ta’ sospensjoni provviżorja jew jekk testendix il-miżura ta’ sospensjoni skont il-proċedura msemmija fil-paragrafu 1.4. L-Istati Membri għandhom jikkomunikaw lill-Kummissjoni l-informazzjoni rilevanti kollha li tista’ tiġġustifika s-sospensjoni tal-preferenzi jew l-estensjoni tal-miżuri ta' sospensjoni.Artikolu 10Dħul fis-seħħ u applikazzjoni1. Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f' Il-Ġurnal Uffiċjali tal-Unjoni Ewropea .2. Għandu japplika mill-1 ta' Jannar 2011 sakemm il-preferenzi tariffarji pprovduti f'dan ir-Regolament jiġu permessi b'eżenzjoni mogħtija mill-Organizzazzjoni Dinjija tal-Kummerċ. Fil-każ li l-Organizzazzjoni Dinjija tal-Kummerċ tagħti eżenzjoni bħal din wara l-1 ta' Jannar 2011, ir-Regolament għandu japplika minn din id-data aktar tard meta tidħol fis-seħħ l-eżenzjoni.3. Il-Kummissjoni għandha tippubblika avviż f' Il-Ġurnal Uffiċjli tal-Unjoni Ewropea biex jinforma lill-operaturi bid-data li fiha ngħatat l-eżenzjoni mill-Organizzazzjoni Dinjija tal-Kummerċ. Jekk wara l-1 ta' Jannar 2011, id-data speċifikata għandha tkun id-data li minnha jibdew japplikaw il-preferenzi tariffarji skont it-tieni sentenza tal-paragrafu 2.4. Dan ir-Regolament għandu japplika sal-31 ta' Diċembru 2013.5. Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-PresidentANNESS IProdotti b'eżenzjoni tad-dazju fuq l-importazzjoniIl-prodotti li fuqhom japplikaw id-dazji addizzjonali huma identifikati mill-kodiċi NM tagħhom li fih tmien numri. Id-deskrizzjoni ta' dawn il-kodiċi tinstab fl-Anness I mar-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u n-nomenklatura statistika u dwar it-Tariffa Doganali Komuni. Id-deskrizzjoni tal-kodiċi NM qed tiġi mogħtija biss għal raġunijiet ta' informazzjoni.Kodiċi tan-NM | Deskrizzjoni |07123900 | FAQQIEGĦ U TARTUFI IMNIXXFIN, SĦAĦ, IMQATTGĦIN, FLIELI, BIĊĊIET JEW TRAB, IŻDA MHUX PREPARATI AKTAR MINN HEKK (ESKL. FAQQIEGĦ TAL-ĠENS "AGARICUS", WOOD EARS (AURICULARIA SPP) U JELLY FUNGI (TREMELLA SPP) |41079210 | GRAIN SPLITS TAL-ĠILDA TA 'ANNIMALI BOVINI (INKLUŻ TAL-BUFLU), IPPREPARATI IKTAR WARA L-IKKUNZAR JEW IT-TNIXXIF, MINGĦAJR SUF , GĦAJR ĠLUD SĦAĦ |41079910 | ĠILDA TA 'ANNIMALI BOVINI INKLUŻ TAL-BUFLU IPPREPARATI IKTAR WARA L-IKKUNZAR JEW IT-TNIXXIF, MINGĦAJR SUF; MINBARRA ĠLUD SĦAĦ, MINBARRA UNSPLIT FULL GRAINS U |42032100 | INGWANTI IDDIŻINJATI APPOSTA GĦALL-UŻU FL-ISPORT, TAL-ĠILDA JEW TAL-ĠILDA RIKOSTITWITA |42032910 | INGWANTI, MITTENS U MITS IDDIŻINJATI APPOSTA GĦALL-UŻU FL-ISPORT, TAL-ĠILDA JEW TAL-ĠILDA RIKOSTITWITA |42032991 | INGWANTI, MITTENS U MITTS GĦALL-IRĠIEL U S-SUBIEN, TAL-ĠILDA JEW ĠILDA RIKOSTITWITA, MINBARRA INGWANTI SPEĊJALI TAL-ISPORTS U INGWANTI PROTETTIVI GĦAS-SNAJJA' KOLLHA |42032999 | INGWANTI, MITTENS U MITTS GĦALL-IRĠIEL U S-SUBIEN TAL-ĠILDA JEW ĠILDA RIKOSTITWITA MINBARRA INGWANTI SPEĊJALI TAL-ISPORTS U INGWANTI PROTETTIVI GĦAS-SNAJJA' KOLLHA |52051200 | ĦAJT SINGLU, TA’ FIBRI MHUX IMQARDXIN, LI FIHOM 85 % JEW IKTAR TAL-PIŻ F'QOTON, LI JITKEJLU INQAS MINN 714,29 DECITEX IŻDA MHUX INQAS MINN 232,56 DECITEX (LI JEĊĊEDI N-NUMRU METRIKU 14 IŻDA MA JEĊĊEDIX IN-NUMRU METRIKU 43), MHUX GĦALL-BEJGĦ BL-IMNUT. |52052200 | ĦAJT SINGLU, TA’ FIBRI MHUX IMQARDXIN, LI FIHOM 85 % JEW IKTAR TAL-PIŻ F'QOTON, LI JITKEJLU INQAS MINN 714,29 DECITEX IŻDA MHUX INQAS MINN 232,56 DECITEX (LI JEĊĊEDI N-NUMRU METRIKU 14 IŻDA MA JEĊĊEDIX IN-NUMRU METRIKU 43), LI MA JITQIGĦEDX GĦALL-BEJGĦ BL-IMNUT. |52052300 | ĦAJT SINGLU, TA’ FIBRI MHUX IMQARDXIN, LI FIHOM 85 % JEW IKTAR TAL-PIŻ F'QOTON, LI JITKEJLU INQAS MINN 232,56 DECITEX IŻDA MHUX INQAS MINN 192,31 DECITEX (LI JEĊĊEDI N-NUMRU METRIKU 43 IŻDA MA JEĊĊEDIX IN-NUMRU METRIKU 52), MHUX GĦALL-BEJGĦ BL-IMNUT. |52052400 | ĦAJT SINGLU, TA’ FIBRI MHUX IMQARDXIN, LI FIHOM 85 % JEW IKTAR TAL-PIŻ F'QOTON, LI JITKEJLU INQAS MINN 192.31 DECITEX IŻDA MHUX INQAS MINN 125 DECITEX (LI JEĊĊEDI N-NUMRU METRIKU 52 IŻDA MA JEĊĊEDIX IN-NUMRU METRIKU 80), MHUX GĦALL-BEJGĦ BL-IMNUT. |52053200 | ĦAJT MULTIPLU "MITWI" JEW F'CABLES, TA’ FIBRI MHUX IMQARDXIN, LI FIHOM 85 % JEW IKTAR TAL-PIŻ F'QOTON, KULL ĦAJTA SINGLA INQAS MINN 714,29 DECITEX IŻDA MHUX INQAS MINN 232,56 DECITEX (LI JEĊĊEDI N-NUMRU METRIKU 14 IŻDA MA JEĊĊEDIX IN-NUMRU METRIKU 43 GĦAL KULL ĦAJTA), MHUX GĦALL-BEJGĦ BL-IMNUT. |52054200 | ĦAJT MULTIPLU "MITWI" JEW F'CABLES, TA’ FIBRI MHUX IMQARDXIN, LI FIHOM 85 % JEW IKTAR TAL-PIŻ F'QOTON, KULL ĦAJTA SINGLA INQAS MINN 714,29 DECITEX IŻDA MHUX INQAS MINN 232,56 DECITEX (LI JEĊĊEDI N-NUMRU METRIKU 14 IŻDA MA JEĊĊEDIX IN-NUMRU METRIKU 43 GĦAL KULL ĦAJTA), MHUX GĦALL-BEJGĦ BL-IMNUT. |52081190 | DRAPPIJIET MINSUĠIN TAL-QOTON BLA DISINN, LI FIHOM 85% JEW IKTAR TAL-PIŻ F'QOTON U JIŻNU MHUX IKTAR MINN 100 G/M2, MHUX IBBLIĊJATI MINBARRA DRAPPIJIET GĦALL-MANIFATTURA TA’ FAXEX, MATERJALI GĦAL FERITI U GARŻI MEDIĊI |52081216 | DRAPPIJIET MINSUĠIN TAL-QOTON BLA DISINN, U MHUX IBBLIĊJATI LI FIHOM 85% JEW IKTAR TAL-PIŻ F'QOTON U JIŻNU MHUX IKTAR MINN 100 G/M2 IŻDA MHUX IKTAR MINN 130 G/M2, TA' WISA' LI MA JEĊĊEDIX IL-165CM |52081219 | DRAPPIJIET MINSUĠIN TAL-QOTON BLA DISINN, U MHUX IBBLIĊJATI LI FIHOM 85% JEW IKTAR TAL-PIŻ F'QOTON U JIŻNU MHUX IKTAR MINN 100 G/M2 IŻDA MHUX IKTAR MINN 130 G/M2, TA' WISA' LI MA JEĊĊEDIX IL-165CM |52081300 | DRAPPIJIET MINSUĠIN TAL-QOTON, MHUX IBBLIĊJATI, LI FIHOM 85% JEW IKTAR TAL-PIŻ F'QOTON U BI TLIET ĦAJTIET JEW ERBA' ĦAJTIET, INKLUŻ CROSS TWILL |52081900 | DRAPPIJIET MINSUĠIN TAL-QOTON OĦRAJN, MHUX IBBLIĊJATI LI JIŻNU 85% JEW IKTAR TAL-PIŻ F'QOTON |52082190 | DRAPPIJIET MINSUĠIN TAL-QOTON BLA DISINN U IBBLIĊJATI,LI FIHOM 85% JEW IKTAR TAL-PIŻ F'QOTON U JIŻNU MHUX IKTAR MINN 100 G/M2, MINBARRA DRAPPIJIET GĦALL-MANIFATTURA TA’ FAXEX, MATERJALI GĦAL FERITI U GARŻI MEDIĊI |52082219 | DRAPPIJIET MINSUĠIN TAL-QOTON BLA DISINN, U IBBLIĊJATI LI FIHOM 85% JEW IKTAR TAL-PIŻ F'QOTON U JIŻNU MHUX IKTAR MINN 100 G/M2 IŻDA MHUX IKTAR MINN 130 G/M2, TA' WISA' LI MA JEĊĊEDIX IL-165CM |52082296 | DRAPPIJIET MINSUĠIN TAL-QOTON U IBBLIĊJATI LI FIHOM 85% JEW IKTAR TAL-PIŻ F'QOTON U JIŻNU IKTAR MINN 130 G/M2 TA' WISA' LI MA JEĊĊEDIX IL-165CM, |52082900 | DRAPPIJIET MINSUĠIN TAL-QOTON OĦRAJN, IBBLIĊJATI LI JIŻNU 85% JEW IKTAR TAL-PIŻ F'QOTON |52083900 | DRAPPIJIET MINSUĠIN U MIŻBUGĦA TAL-QOTON OĦRAJN, LI JIŻNU 85% JEW IKTAR TAL-PIŻ F'QOTON |52085100 | DRAPPIJIET MINSUĠIN TAL-QOTON STAMPATI U BLA DISINN, LI FIHOM 85% JEW IKTAR TAL-PIŻ F'QOTON U JIŻNU MHUX IKTAR MINN 100 G/M2, |52085200 | DRAPPIJIET MINSUĠIN TAL-QOTON STAMPATI U BLA DISINN, LI FIHOM 85% JEW IKTAR TAL-PIŻ F'QOTON U JIŻNU MHUX IKTAR MINN 100 G/M2, |52085990 | DRAPPIJIET MINSUĠIN TAL-QOTON OĦRAJN, STAMPATI LI JIŻNU 85% JEW IKTAR TAL-PIŻ F'QOTON |52091100 | DRAPPIJIET MINSUĠIN TAL-QOTON MHUX IBBLIĊJATI U BLA DISINN, LI FIHOM 85% JEW IKTAR TAL-PIŻ F'QOTON U JIŻNU MHUX IKTAR MINN 200 G/M2, |52091200 | DRAPPIJIET MINSUĠIN TAL-QOTON, MHUX IBBLIĊJATI, LI FIHOM 85% JEW IKTAR TAL-PIŻ F'QOTON U JIŻNU IKTAR MINN 200 G/M2, BI TWILL TA' TLIET ĦAJTIET JEW ERBA' ĦAJTIET, INKLUŻ CROSS TWILL, |52091900 | DRAPPIJIET MINSUĠIN TAL-QOTON OĦRAJN, MHUX IBBLIĊJATI LI JIŻNU 85% JEW IKTAR TAL-PIŻ F'QOTON |52092200 | DRAPPIJIET MINSUĠIN TAL-QOTON IBBLIĊJATI, LI FIHOM 85% JEW IKTAR TAL-PIŻ F'QOTON U JIŻNU IKTAR MINN 200 G/M2, BI TWILL TA' TLIET ĦAJTIET JEW ERBA' ĦAJTIET, INKLUŻ CROSS TWILL, |52092900 | DRAPPIJIET MINSUĠIN TAL-QOTON OĦRAJN, IBBLIĊJATI, LI JIŻNU 85% JEW IKTAR TAL-PIŻ F'QOTON |52093200 | DRAPPIJIET MINSUĠIN TAL-QOTON IBBLIĊJATI, LI FIHOM 85% JEW IKTAR TAL-PIŻ F'QOTON U JIŻNU IKTAR MINN 200 G/M2, BI TWILL TA' TLIET ĦAJTIET JEW ERBA' ĦAJTIET, INKLUŻ CROSS TWILL, |52093900 | DRAPPIJIET MINSUĠIN TAL-QOTON STAMPATI U BLA DISINN, LI FIHOM 85% JEW IKTAR TAL-PIŻ F'QOTON U JIŻNU MHUX IKTAR MINN 200 G/M2, |52111200 | DRAPPIJIET MINSUĠIN TAL-QOTON MHUX IBBLIĊJATI, LI FIHOM INQAS MINN 85% TAL-PIŻ F'QOTON, IMĦALLTA PRINĊIPALMENT JEW ESKLUSSIVAMENT MA' FIBRI ARTIFIĊJALI U JIŻNU IKTAR MINN 200 G/M2, BI TWILL BI TLIET ĦAJTIET JEW ERBA' ĦAJTIET, INKLUŻ IL-CROSS TWILL |54078100 | DRAPPIJIET MINSUĠIN TAL-ĦJUT LI FIHOM INQAS MINN 85% TAL-PIŻ FILAMENT SINTETIKU, INKLUŻI DRAPPIJIET MINSUĠIN MIKSUBIN MINN MONOFILAMENT SINTETIKU TA' 67 DECITEX JEW IKTAR, U LI MINNHOM L-EBDA DIMENSJONI TRASVERSALI MA' TAQBEŻ IL-1MM, IMĦALLTIN PRINĊIPALMENT JEW BISS MAL-QOTON MHUX IBBLIĊJATI JEW IBBLIĊJATI |54078200 | DRAPPIJIET MINSUĠIN TAL-ĦJUT LI FIHOM INQAS MINN 85% TAL-PIŻ FILAMENT SINTETIKU, INKLUŻ MONOFILAMENT TA' 67 DECITEX JEW IKTAR, U LI MINNHOM L-EBDA DIMENSJONI TRASVERSALI MA' TAQBEŻ IL-1MM, IMĦALLTIN PRINĊIPALMENT JEW ESKLUSSIVAMENT MAL-QOTON MIŻBUGĦIN |55095300 | ĦJUT (MINBARRA L-ĦAJT TAL-ĦJATA) FIBRI TAL-POLYESTER STAPLE, MĦALLTA PRINĊIPALMENT JEW ESKLUSSIVAMENT MAL-QOTON, MHUX GĦALL-BEJGĦ BL-IMNUT |55131120 | DRAPPIJIET MINSUĠIN BLA DISINN LI FIHOM MHUX INQAS MINN85% TAL-PIŻ FIBRI TAL-POLYESTER STAPLE, IMĦALLTA PRINĊIPALMENT JEW ESKLUSSIVAMENT MAL-QOTON TA' PIŻ LI MA JAQBIŻX IL-170 G/M2, MHUX IBBLIĊJATI JEW IBBLIĊJATI, B'WISA' TA' 165 CM JEW INQAS |55132100 | DRAPPIJIET MINSUĠIN BLA DISINN LI FIHOM MHUX INQAS MINN 85% TAL-PIŻ FIBRI TAL-POLYESTER STAPLE, IMĦALLTA PRINĊIPALMENT JEW ESKLUSSIVAMENT MAL-QOTON TA' PIŻ LI MA JAQBIŻX IL-170 G/M2, MIŻBUGĦIN. |55134100 | DRAPPIJIET MINSUĠIN BLA DISINN LI FIHOM MHUX INQAS MINN 85% TAL-PIŻ FIBRI TAL-POLYESTER STAPLE, IMĦALLTA PRINĊIPALMENT JEW ESKLUSSIVAMENT MAL-QOTON TA' PIŻ LI MA JAQBIŻX IL-170 G/M2, STAMPATI. |61012090 | ĠKIEKET U BLEJŻERS TAL-IRĠIEL U TAS-SUBIEN TAL-QOTON, MAĦDUMIN BIL-LABAR JEW BIL-GANĊ (ESKL. ĠKIEKET TAL-ISKI, TAR-RIĦ U OĠĠETTI SIMILI) TAL-IRĠIEL JEW TAS-SUBIEN |61033200 | XORZIJIET TAL-IRĠIEL JEW TAS-SUBIEN TAL-QOTON MAĦDUMIN BIL-LABAR JEW BIL-GANĊ |61034200 | QLIEZET, OVERALLS B’VAVALOR U ĊINEĠ, QLIEZET LI JASLU U JINTRABTU TAĦT L-IRKOPPA (BREECHES) U XORZIJIET, MAĦDUMIN BIL-LABAR JEW BIL-GANĊ (MINBARRA MALJI TAL-GĦUM) TAL-IRĠIEL JEW TAS-SUBIEN |61072100 | QOMOS TAS-SODDA U PIĠAMI TAL-IRĠIEL JEW TAS-SUBIEN TAL-QOTON MAĦDUMIN BIL-LABAR JEW BIL-GANĊ |61083100 | QOMOS TAS-SODDA U PIĠAMI TAN-NISA JEW TAL-BNIET TAL-QOTON MAĦDUMIN BIL-LABAR JEW BIL-GANĊ |61099020 | T-SHIRTS, FLOKKIJIET TA’ TAĦT TAĊ-ĊINGI U FLOKKIJIET TA’ TAĦT OĦRAJN TAS-SUF JEW PIL FIN IEĦOR TAL-ANNIMALI JEW FIBRI SINTETIĊI, MAĦDUMIN BIL-LABAR JEW BIL-GANĊ |61112090 | ĦWEJJEĠ U AĊĊESSORJI TA’ ĦWEJJEĠ TA’ TRABI, TAL-QOTON, MAĦDUMIN BIL-LABAR JEW BIL-GANĊ (MINBARRA INGWANTI, MITTENS, U MITS) |61121200 | TRACK SUITS TA' FIBRI SINTETIĊI, MAĦDUMIN BIL-LABAR JEW BIL-GANĊ |61159500 | KALZETTI T-TUL KOLLU JEW LI JASLU SAL-IRKOPPA, KALZETTI U MALJERIJA OĦRA, INKLUŻ OĠĠETTI LI TILBISHOM FIS-SAQAJN MINGĦAJR PETT, TAL-QOTON, MAĦDUMIN BIL-LABAR JEW BIL-GANĊ (ESKL. MALJERIJA B'KOMPRESSJONI GRADWATA, PANTYHOSE U TAJTS, KALZETTI TAN-NISA T-TUL KOLLU JEW LI JASLU SAL-IRKOPPA, FEJN KULL ĦAJTA SINGLA TKUN INQAS MINN 67 DECITEX) |61161020 | INGWANTI MIMLIJIN B’SUSTANZA OĦRA, MIKSIJIN JEW MGĦOTTIJIN B’GOMMA, MAĦDUMIN BIL-LABAR JEW BIL-GANĊ |61161080 | MITTENS U MITTS, MIMLIJIN B’SUSTANZA OĦRA, MIKSIJIN JEW MGĦOTTIJIN BIL-PLASTIK JEW BIL-GOMMA, MAĦDUMIN BIL-LABAR JEW BIL-GANĊ U INGWANTI MIMLIJIN B’SUSTANZA OĦRA, MIKSIJIN JEW MGĦOTTIJIN BIL-PLASTIK, MAĦDUMIN BIL-LABAR JEW BIL-GANĊ |61169200 | INGWANTI, MITTENS U MITTS TAL-QOTON, MAĦDUMIN BIL-LABAR JEW BIL-GANĊ |61169300 | INGWANTI, MITTENS U MITTS TAL-FIBRI SINTETIĊI, MAĦDUMIN BIL-LABAR JEW BIL-GANĊ |62019300 | ĠKIEKET U ĠKIEKET TAR-RIĦ U OĠĠETTI SIMILI TAL-IRĠIEL U TAS-SUBIEN TA' FIBRI SINTETIĊI |62034319 | QLIEZET U BREECHES TAL-IRĠIEL JEW TAS-SUBIEN TA' FIBRI SINTETIĊI (MINBARRA INDUSTRIJALI U TAX-XOGĦOL) |62042280 | ENSEMBLES TAN-NISA JEW IL-BNIET, TAL-QOTON (MINBARRA INDUSTRIJALI U TAX-XOGĦOL) |62046231 | QLIEZET U BREECHES TAD-DENIM TAL-QOTON (MINBARRA INDUSTRIJALI U TAX-XOGĦOL) |62046290 | ORZIJIET TAN-NISA JEW TAL-BNIET TAL-QOTON |62079100 | FLOKKIJIET TA' TAĦT BIĊ-ĊINGI U FLOKKIJIET TA' TAĦT OĦRA TAL-IRĠIEL JEW TAS-SUBIEN, ĠAGAGI TAL-BANJU, U OĠĠETTI SIMILI TAL-QOTON |62089100 | FLOKKIJIET TA' TAĦT BIĊ-ĊINGI U FLOKKIJIET TA' TAĦT OĦRA TAN-NISA JEW TAL-BNIET, ĠAGAGI TAL-BANJU, U OĠĠETTI SIMILI TAL-QOTON |62114290 | ĦWEJJEĠ TAN-NISA JEW TAL-BNIET, TAL-QOTON |62114310 | FRADAL, OVERALLS, SMOCK-OVERALLS U ĦWEJJEĠ OĦRAJN INDUSTRIJALI U TAX-XOGĦOL TAN-NISA JEW TAL-BNIET, TA' FIBRI SINTETIĊI |62160000 | INGWANTI, MITTENS U MITTS |63026000 | BJANKERIJA TAT-TWALETTA U BJANKERIJA TAL-KĊINA, TA’ MATERJAL TAX-XUGAMAN TERRI JEW TA’ MATERJALI TERRI SIMILI, TAL-QOTON |63029100 | BJANKERIJA TAT-TWALETTA U BJANKERIJA TAL-KĊINA, TA’ MATERJAL TAX-XUGAMAN TERRI JEW TA’ MATERJALI TERRI SIMILI, TAL-QOTON |63039100 | PURTIERI (INKLUŻI D-DENDIL) U BLINDS TA’ ĠEWWA, PAVALJUNI TAL-PURTIERI U TAS-SODDA TAL-QOTON MHUX MAĦDUMIN BIL-LABAR JEW BIL-GANĊ |63039290 | PURTIERI (INKLUŻI D-DENDIL) U BLINDS TA’ ĠEWWA, PAVALJUNI TAL-PURTIERI U TAS-SODDA TAL-FIBRI SINTETIĊI MHUX MAĦDUMIN BIL-LABAR JEW BIL-GANĊ |63039990 | PURTIERI (INKLUŻI D-DENDIL) U BLINDS TA’ ĠEWWA, PAVALJUNI TAL-PURTIERI U TAS-SODDA TAL-FIBRI SINTETIĊI MHUX MHUX MINSUĠIN U MHUX MAĦDUMIN BIL-LABAR JEW BIL-GANĊ |63049200 | OĠĠETTI OĦRA TAT-TIŻJIN, TAL-QOTON, MAĦDUMIN BIL-LABAR JEW BIL-GANĊ |63071090 | BIĊĊIET TAL-ART, SRIEVET, ĊRARET GĦAT-TFARFIR U ĊRARET SIMILI GĦAT-TINDIF, MHUX MINSUĠIN JEW MAĦDUMIN BIL-LABAR JEW BIL-GANĊ |63079099 | OĠĠETTI OĦRAJN MANIFATTURATI MINN MATERJALI TESSILI, INKLUŻI MUDELLI TA’ ILBIES MHUX MAĦDUMIN BIL-LABAR JEW BIL-GANĊ, U MHUX TAL-FELTRU |64039993 | LBIES GĦAS-SAQAJN, B'PETTIJIET TAL-LASTIKU , PLASTIKS, JEW ĠILDA RIKOSTITWITA U B’UĊUĦ TAL-ĠILDA, BIS-SULETTI TA' TUL TA' 24 CM JEW IKTAR, LI MA JISTGĦUX JIĠU IDENTIFIKATI BĦALA LBIES TAS-SAQAJN TAL-IRĠIEL JEW TAN-NISA, MINBARRA ILBIES TAS-SAQAJN GĦALL-ISPORT U LBIES TAS-SAQAJN B'KAPPA TAL-METALL PROTETTIVA FUQ IS-SWABA', LI MA JGĦATTIX L-GĦAKSA; MHUX MAGĦMUL FUQ BAŻI JEW PJATTAFORMA TA' INJAM (LI M'GĦANDHOMX SULETTA MINN ĠEWWA) MINBARRA LBIES TAS-SAQAJN B’QUDDIEM TAL-WIĊĊ MAGĦMUL MINN ĊINEG JEW LI GĦANDU BIĊĊA JEW BOSTA BIĊĊIET MAQTUGĦIN BARRA, MINBARRA PAPOĊĊI |64039996 | LBIES GĦAS-SAQAJN, B'PETTIJIET TAL-LASTIKU , PLASTIKS, JEW ĠILDA RIKOSTITWITA U B’UĊUĦ TAL-ĠILDA, BIS-SULETTI TA' TUL TA' 24 CM JEW IKTAR, LI MA GĦALL-IRĠIEL MINBARRA ILBIES TAS-SAQAJN GĦALL-ISPORT U LBIES TAS-SAQAJN B'KAPPA TAL-METALL PROTETTIVA FUQ IS-SWABA', LI MA JGĦATTIX L-GĦAKSA; MHUX MAGĦMUL FUQ BAŻI JEW PJATTAFORMA TA' INJAM (LI M'GĦANDHOMX SULETTA MINN ĠEWWA) MINBARRA LBIES TAS-SAQAJN B’QUDDIEM TAL-WIĊĊ MAGĦMUL MINN ĊINEG JEW LI GĦANDU BIĊĊA JEW BOSTA BIĊĊIET MAQTUGĦIN BARRA, MINBARRA PAPOĊĊI |64039998 | LBIES GĦAS-SAQAJN, B'PETTIJIET TAL-LASTIKU, PLASTIKS, JEW ĠILDA RIKOSTITWITA U B’UĊUĦ TAL-ĠILDA, BIS-SULETTI TA' TUL TA' >= 24 CM, LI MA GĦAN-NISA MINBARRA ILBIES TAS-SAQAJN GĦALL-ISPORT U LBIES TAS-SAQAJN B'KAPPA TAL-METALLPROTETTIVA FUQ IS-SWABA' , LI MA JGĦATTIX L-GĦAKSA; MHUX MAGĦMUL FUQ BAŻI JEW PJATTAFORMA TA' INJAM (LI M'GĦANDHOMX SULETTA MINN ĠEWWA) MINBARRA LBIES TAS-SAQAJN B’QUDDIEM TAL-WIĊĊ MAGĦMUL MINN ĊINEG JEW LI GĦANDU BIĊĊA JEW BOSTA BIĊĊIET MAQTUGĦIN BARRA, MINBARRA PAPOĊĊI |ANNESS IIProdott soġġett għall-kwoti tariffarji annwali mingħajr dazju msemmija fl-Artikolu 3.Il-prodotti li fuqhom japplikaw id-dazji addizzjonali huma identifikati mill-kodiċi NM tagħhom li fih tmien numri. Id-deskrizzjoni ta' dawn il-kodiċi tinstab fl-Anness I mar-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u n-nomenklatura statistika u dwar it-Tariffa Doganali Komuni. Id-deskrizzjoni tal-Kodiċi NM qed tingħata biss għal raġunijiet ta' informazzjoni.NRU TAL-ORDNI | KODIċI TAN-NM | DESKRIZZJONI | 2011 | 2012 | 2013 |09.2401 | 2207 1000 | ALCOħOL TAL-ETHYL żNATURAT TA' QAWWA ALKOħOLIKA TA' >= 80% | 100 000 TUNNELLATA | 100 000 TUNNELLATA | 100 000 TUNNELLATA |DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUSSIVAMENT RISTRETT GĦAN-NAĦA TAD-DĦUL1. ISEM IL-PROPOSTA:Ir-Regolament tal-Parlament Ewropew u tal-Kunsill li jintroduċi preferenzi kummerċjali awtonomi ta' emerġenza għall-Pakistan.2. LINJI TAL-BAĠIT:Il-Kapitolu 12, l-Artikolu 120Ammont stmat għas-sena kkonċernata: EUR 14 079,7 miljun (B2010)3. IMPATT FINANZJARJU( Il-proposta ma għandha l-ebda implikazzjonijiet finanzjarji( Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul – l-effett huwa kif ġej:(EUR miljun sa punt deċimali wieħed)Linja baġitarja | Dħul[5] | 2010 | 2011 |Artikolu 120 | Impatt fuq ir-riżorsi proprji | - | - 61.8 |Sitwazzjoni wara l-azzjoni |2012 | 2013 | [n+3] | [n+4] | [n+5] |Artikolu 120... | - 61.8 | - 61.8 |4. MIŻURI KONTRA L-FRODIIr-Regolament jagħmel il-jedd għall-arranġamenti preferenzjali mill-Pakistan soġġett għall-konformità tal-Pakistan mar-regoli tal-oriġini tal-prodotti u mal-proċeduri marbuta magħhom, għall-konformità mal-metodu ta' kooperazzjoni amministrattiva, u għall-involviment f'kooperazzjoni amministrattiva effettiva mal-Unjoni għall-prevenzjoni ta' kull riskju ta' frodi.5. RIMARKI OĦRAIt-telf fid-dħul mit-tariffi huwa kkalkolat bħala d-differenza bejn id-dħul tat-tariffa msejsa fuq l-importazzjoni attwali tal-UE u t-tariffi vis-à-vis l-Pakistan (il-proposta tkopri inqas minn EUR 900million ta' importazzjonijiet tal-UE mill-Pakistan) u d-dħul tat-tariffa li kien ikun miksub jekk dawn l-importazzjonijiet mill-Pakistan kienu liberalizzati. Dan jagħti telf stmat fid-dħul tat-tariffa ta' EUR 77,6 miljun Ma' din il-figura wieħed jeħtieġ li jżid id-devjazzjoni tal-kummerċ (skont il-pajjiż u l-prodott) li jista' jirriżulta f'telf ta' dħul ta' EUR 6,7 miljun.B'kollox it-telf gross tad-dazji doganali jammonta għal EUR 82,4 miljun filwaqt li t-telf nett ikun ta' 25% aktar baxx (spejjeż tal-ġbir tal-Istati Membri) b' EUR 61,8 miljun. Dawn iċ-ċifri jibnu fuq is-suppożizzjoni li l-Pakistan bħalissa jagħmel użu sħiħ tal-aċċess preferenzjali tiegħu għas-suq tal-UE. Biex jinqalbu dawn iċ-ċifri f'ċifri annwali, huwa preżunt li l-flussi tal-kummerċ prinċipali jibqgħu kostanti.[1] ĠU L 378, 23.12.2004, p. 22.[2] ĠU L 253,11.10.1993, p. 1.[3] ĠU L 184, 17.7.1999, p. 23.[4] ĠU L xxx, xx.xx.xxxx, p. x.[5] Fir-rigward tar-riżorsi proprji tradizzjonali (dazji fuq l-agrikoltura, imposti fuq iz-zokkor, dazji doganali), l-ammonti indikati għandhom ikunu ammonti netti, jiġifieri ammonti grossi wara t-tnaqqis ta’ 25 % tal-ispejjeż tal-ġbir.